যে সিদ্ধান্ত প্রসঙ্গে রতন টাটা বলেছিলেন, বন্দুক ঠেকালেও সিঙ্গুর ছাড়ব না বলেছিলাম কিন্তু মমতা তো ট্রিগারটাই টিপে দিলেন ৷ সেই সময় প্রায়শই বাকযুদ্ধে মেতে যেতে দেখা যেত রতন টাটা এবং মমতা বন্দ্যোপাধ্যায়কে৷ তাছাড়া রাজ্যে ক্ষমতায় আসার পর বিধানসভায় বিল পাশ করিয়ে ওই সিঙ্গুরের জমি অনিচ্ছুক চাষিদের ফিরিয়ে দিকে উদ্যোগী হন৷ যদিও তার বিরোধিতা করে টাটারা মামলা করে এবং বর্তমানে সুপ্রিম কোর্টে এই মামলা চলছে ৷ তবে শুধু তো সিঙ্গুর-নন্দীগ্রাম বলে নয় কংগ্রেসে থাকাকালীন হলদিয়া পেট্রোকেমিক্যালস গড়ার সময়ও মমতা বন্দ্যোপাধ্যায়ের নেতিবাচক আচরণ লক্ষ্য করা গিয়েছিল৷ তাছাড়া রাজ্যে পালাবদলের পরে শাসক দলের মদতপুষ্ট সিন্ডিকেট ও তোলাবাজরা কেমন ভাবে শিল্পপতিদের হয়রানির কারণ হয়ে উঠেছে তা মুখ্যমন্ত্রীর অজানা নয়৷ ফলে তিনি বা তাঁর দল শিল্পপতিদের ডিস্টার্ব করেন না শুনে রাজনৈতিকমহলেও সমালোচনার সুর শোনা গিয়েছে ৷